มิ้นต์ ตะลึง เต้ย เรตอาร์ เขินจนเดินสะดุดล้ม
ออกอากาศไปได้แค่สองตอนก็เริ่มเห็นเคมีที่เข้ากันได้ดีของ เต้ย-พงศกร ที่รับบท คิมหันต์ และ มิ้นต์-ชาลิดา รับบทเป็น ต้องรัก ในละคร ฟ้าฝากรัก ของค่าย บรอดคาซท์ วันนี้ฉากที่จะพาไปดูยิ่งจั๊กจี้หัวใจในตอนที่ ต้องรัก (มิ้นต์) บังเอิญได้เข้ามาเจอ คิมหันต์ (เต้ย) นุ่งบ็อกเซอร์ตัวเดียวยืนอยู่ในห้องครัว ต้องรัก เขินจนทำอะไรไม่ถูก รีบเดินไปเปิดตู้เย็นหยิบของแล้วจ้ำพรวดออกจากห้องครัวแทบไม่ทันเบื้องหลังการถ่ายทำค่อนข้างเรตอาร์ (ฮา) เรื่องของเรื่องทีมงานสาวๆ ปูเสื่อรอ เต้ย ถอดกุงเกงเหลือแต่บ็อกเซอร์ตัวเดียวเข้าฉาก ซึ่งพระเอกหนุ่มก็ทำตัวสบายๆเหมือนอยู่บ้าน ไม่สนใจว่าใครจะมองจะส่อง อิ๊ๆ ก่อนถ่าย ผกก.บรีฟว่าอยากจะให้ออกมาตลก น่ารัก มีความโรแมนติกคอมเมดี้ พอทุกอย่างลงตัว ผกก.ก็สั่งถ่ายทำทันที โดยเริ่มจาก เต้ย ยืนอยู่ในห้องครัว มิ้นต์ เดินเข้าไปในครัวก็สะดุ้ง เพราะภาพที่เห็นคือ เต้ย ยืนนุ่งบ็อกเซอร์ตัวเดียว เผยให้เห็นหุ่นล่ำกล้ามแน่น มิ้นต์ ถึงกับอึ้ง เผลอมองตาแทบถลนพอตั้งสติได้ก็รีบไปเปิดตู้เย็นคว้าของออกมา แต่ มิ้นต์ ก็ยังไม่วายขอแอบเหลือบตามองอีกนิดนึง (ฮา) พอไม่ดูทางก็เลยเดินไปสะดุดโต๊ะจนเกือบล้ม แต่ เต้ย ก็เร็วเชียวพุ่งเข้าไปคว้าเอว มิ้นต์ ก่อนจะล้มลงไปบนโซฟาด้วยกันติดตามชมได้คืนวันพฤหัสบดีนี้ เวลา20.20 น. ทางช่อง 3.
ออกอากาศไปได้แค่สองตอนก็เริ่มเห็นเคมีที่เข้ากันได้ดีของ เต้ย-พงศกร ที่รับบท คิมหันต์ และ มิ้นต์-ชาลิดา รับบทเป็น ต้องรัก ในละคร ฟ้าฝากรัก ของค่าย บรอดคาซท์
เต้ย พงศกร,มิ้นต์ ชาลิดา,ฟ้าฝากรัก,นิยาย,ช่อง 3,เบื้องหลัง,ละคร